
“Best practices in Marine

МЕМОРАНДУМ НА КРЪГЛАТА МАСА
Международна кръгла маса  на тема: „Добрите практики в хуманитарното морско спасяване” (ТИС), беше проведена в гр. Варна, България, на 22/23 март 2012 г.
Делегатите, участници в кръглата маса, отбелязват с благодарност отношението на г-жа Кристалина Георгиева - член на европейската комисия, приела патронажа на този форум, не само като жест на внимание, а и отношение към „търсенето и спасяването” (ТИС), като изключително сериозна функция на морската безопасност, ликвидацията на последствията от непреодолимите природни сили и техногенни катастрофи. 
Делегатите, участници в кръглата маса, отбелязват с благодарност видео обръщението на Председателя на IMRF, капитан Майкъл Власто, поздравленията на ръководители на морски спасителни служби от черноморския и европейски театър, които не можаха да присъстват на кръглата маса, но изпратиха материали за добрите практики в ТИС на своите служби по отношение на структурите, организацията, управлението, състава, координацията на ТИС между страните в регионите. 
Организаторите изразяват гореща благодарност към всички институции, организации и специалисти в сферата на ТИС и морското право от страната и чужбина, за тяхното активно участие и принос за изясняване на важни елементи, чието хармонизиране с международните правни инструменти, ратифицирани по парламентарен път, ще запълнят непълнотите в националното законодателство и ще гарантират по-ефективното изпълнение на международните задължения на Република България. 
Специално отбелязваме благодарността на участниците за подкрепата, дадена за осъществяване на форума, от държавните морски структури в състава на МТИТС (ИАМА, ДППИ, БМКЦ), ръководството на Министерството на транспорта, информационните технологии и съобщенията, община Варна, черноморските общини, Висшето военноморско училище „Никола Й. Вапцаров”, редица корабни оператори и други, загрижени за подобряване на системата на ТИС. С горното ще се постигне по добра координация между отделните ведомства и е в интерес за допълване на „Единната спасителна система” на страната с функцията „морско търсене и спасяване”, опазване екологията на морската среда и защитата на критичната инфраструктура, оказване на помощ и спасяване на бедстващи плавателни съдове и други. Делегатите с благодарност отбелязват и причастността на бизнеса и специално на „Варна Шипинг енд Трейдинг” и „Ахилеос Шипинг” към ТИС и конкретно към осъществяването на форума като резултат от успешно публично - частно партньорство  
Делегатите отбелязват следното: 

1. Република България активно е участвала в създаване и изграждането на редица международни морско правни инструменти, като: UNCLOS-82; ТИС-79; ISC-89; Inmarsat, Cospas - Sarsat, Navtex - зоната на Черно море. България е страната, която първа в Европа и втора в света е съоръжила своя МRCC с космически терминал за комуникации, в минало време е била инициатор на редица международни морски спасителни тренировки и учения в периода 1977-1985 год., участвала е активно в периода на експериментиране и оценка на аварийните буйове (EPIRB) в двете космически системи, но за съжаление, от страна в челната редица на страните, включили се в Cospas-ТИСsat, в момента не е член на организацията;
2. Участниците, след като се запознаха с констатациите в редица доклади, считат, че е наложително да се хармонизира правната рамка по ТИС в съответствие с международните ангажименти на страната, чрез извършване на необходимите корекции на всички законови и подзаконови актове, имащи отношение към морската безопасност и в частност към ТИС. Толкова, до колкото за горното са заинтересувани редица министерства, ведомства, структури и неправителствения сектор, хармонизацията следва да бъде извършена на базата на системен научен подход;
3. Участниците в кръглата маса отчитат позитивната роля на проведената през юли 2005 година „Първа черноморска доброволческа конференция по търсене и спасяване”, която набеляза редица идейни проекти,  осъществяването на някои от които е намерило място в действията на ред форуми, целящи повишаване ефективността на морското търсене и спасяване. Делегатите отчетоха приносa на мобилните оператори за повишаване оперативната и превантивна дейност по спасяване на човешки живот чрез краткия номер 161 и умоляват М-тел да ускори изчистването на техническите проблеми и възстанови своето участие с номер 161. За отбелязване е и повишения ресурс от средства, влагани в търсенето и спасяването, който се изразява в закупуване на нови средства за спасяване на море през последните години. 
4. Участниците считат, че следва да се създаде „Комисия ТИС”, с постоянен председател най-старшия началник в крайбрежния регион – Командващия на  ВМС и представители на заинтересованите държавни структури и неправителствения браншови сектор, използвайки чуждестранен опит;
5. Участниците считат, че морският спасително - координационен център към ИАМА следва да бъде институционно приведен на национално ниво, като специализиран подцентър на Единната спасителна система;  
6. Участниците в кръглата маса призовават за възстановяване на Националната морска спасителна служба (НМСС), като в нейните функционални задължения да бъдат вместени и функциите за защита на морето от замърсяване по линия на корабоплаването, защита на критичната инфраструктура, с което ще се постигне:

· Повишаване ефективността на системата за ТИС в целия отговорен район;

· Подобряване изпълнението на всички задължения и отговорности, съдържащи се в задължителните инструменти на ИМО, по които България е страна;

· Снижаване непреките бюджетни, експлоатационни и други разходи, подобряване на организацията, управлението и оперативното ръководство на близки по същество дейности, обичайно обединени в редица други страни от региона и Европа;
· Възстановяване и въвеждане в експлоатация на многофункционалния спасителен кораб „Перун” и спасителния влекач „Мизар” и извеждането им от състава на Държавно предприятие „Пристанищна инфраструктура”, което няма функции по ТИС, не е осигурено с бюджет и не е в състояние да поддържа гореупоменатите спасителни единици;
· Ще се създаде възможност за балансирано използване на специализирани доброволчески формирования;
· Такава хармонизация с добрите световни морски аварийно-спасителни практики,  ще спомогне за изчистването на системата от интереси, които не отговарят на принципите за етично поведение;
· Доброволческите структури следва да се интегрират в една бъдеща национална система за търсене и спасяване, като се осигурят финансови ресурси за обучение и материално обезпечаване на тяхната дейност в рамките на общия бюджет за търсене и спасяване.

8. Участниците считат, че приносът на БУЛСАР за националната система за търсене и спасяване е твърде сериозен и споделят загрижеността на ръководството, че без държавна финансова подкрепа тази структура не може повече да се включва в спасителни акции поради факта, че никой не възстановява разходите извършени с лични средства на доброволците. Изхождайки от горното делегатите подкрепят необходимостта от включване на БУЛСАР в списъка на НПО, които са подпомагани финансово от държавния бюджет.
9. С голям интерес отбелязваме, че редица страни, като Полша, Украйна, Грузия и други, които с цел да осигурят ефективното функциониране на единната си система за ТИС, за подобряване степента на морската безопасност, са взели решения за радикални промени на ТИС структурите си,  изваждайки ги от съставите на министерствата си на транспорт и преподчинили службите си към министерствата на инфраструктурите. С горното преструктуриране е създадена възможност за по оперативно използване на механизмите за финансиране на дейността чрез външни източници, например в Полша, от европейските регионални инфраструктурни програми;
10.  Участниците считат, че този опит не само заслужава внимание, но е точен знак за решителни действия за подобряване на националните системи за безопасност.

